CELEX: 62008CN0183
Language: fi
Date: 2008-04-29 00:00:00
Title: Asia C-183/08 P: Valitus, jonka Euroopan yhteisöjen komissio on tehnyt 29.4.2008 yhteisöjen ensimmäisen oikeusasteen tuomioistuimen asiassa T-351/05, Provincia di Imperia v. komissio, 14.2.2008 antamasta tuomiosta

15.8.2008   
            
            
               FI
            
            
               Euroopan unionin virallinen lehti
            
            
               C 209/20
            
         Valitus, jonka Euroopan yhteisöjen komissio on tehnyt 29.4.2008 yhteisöjen ensimmäisen oikeusasteen tuomioistuimen asiassa T-351/05, Provincia di Imperia v. komissio, 14.2.2008 antamasta tuomiosta
   (Asia C-183/08 P)
   (2008/C 209/28)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: D. Martin ja L. Flynn)
   
      Muu osapuoli: Provincia di Imperia
   Vaatimukset
   
               —
            
            
               Ensimmäisen oikeusasteen tuomioistuimen asiassa T-351/05 14.2.2008 antama tuomio kumotaan
            
         
               —
            
            
               Todetaan, että Provincia di Imperian tässä asiassa nostama kanne on jätettävä tutkimatta
            
         
               —
            
            
               Provincia di Imperia on velvoitettava korvaamaan komission oikeudenkäyntikulut käsiteltävänä olevassa asiassa
            
         Oikeudelliset perusteet ja pääasialliset perustelut
   Valituksessaan komissio väittää, että valituksenalaisessa tuomiossa on sovellettu virheellisesti EY 230 artiklan nojalla nostetun kumoamiskanteen tutkittavaksi ottamisen edellytyksiä erityisesti, kun ensimmäisen oikeusasteen tuomioistuin on siinä todennut, että ensimmäisen oikeusasteen kantajalla oli oikeussuojan tarve. Luonnollisen henkilön tai oikeushenkilön nostama kumoamiskanne voidaan nimittäin ottaa tutkittavaksi ainoastaan, jos tämän kanteen tulos voi hyödyttää sen tekijää. Käsiteltävänä olevassa asiassa kantajan kanteen tutkittavaksi ottamisen edellytykset selvästi puuttuvat, koska riidanalaisen toimen kumoamista koskeva tuomio ei sellaisenaan voi tuottaa minkäänlaista ”etua” kantajalle. Tuen myöntäminen on vapaus, jonka komissio on myöntänyt, eikä tarjouksen tekijällä, joka vastaa ehdotuspyyntöön, ole tämän vuoksi mitään oikeutta saada tukea.
   Toissijaisesti komissio väittää, että vaikka ensimmäisen oikeusasteen kantajalla olisi oikeussuojan tarve sinä päivänä, jona se nosti kanteensa, tämä oikeussuojan tarve oli joka tapauksessa poistunut valituksenalaisen tuomion antamispäivänä, koska kaikki ehdotuspyynnölle vahvistetut määrärahat oli käytetty ja ohjelman laatiminen oli päättynyt.